વાર્તાઃ 'કાલા'ની વાર્તા રજાનીકાંતની આસપાસ ફરે છે. ફિલ્મમાં રજનીકાંતે કાલાનું પાત્ર ભજવ્યું છે. કાલા મુંબઈની ધારાવીનો રાજા છે. તેના શબ્દો ત્યાંની પ્રજા માટે અંતિમ છે. ધારાવીમાં કોઈ પણ આવી શકે છે પરંતુ તે બહાર માત્રને માત્ર કાલાની મરજીથી જ જઈ શકે છે. કાલા પરિવાર સાથે રહે છે. તેની પત્ની(ઈશ્વરી રાવ)ને ઘણો જ પ્રેમ કરતો હોય છે. સ્થાનિક રાજકારણી હરિદેવ અભ્યંકર(નાના પાટેકર) તથા કાલા વચ્ચે દુશ્મની હોય છે. હરિદેવ અભ્યંકર ભૂ-માફિયા હોય છે. હરિદેવ ડોન કાલાના વર્ચસ્વને પોતાના લાભમાં ઉપયોગ કરવામાં આવે છે. આ દરમિયાન બંનેની વચ્ચે ઝરિના(હુમા કુરૈશી) આવી જાય છે. ઝરિના હ્યુમન રાઈટ્સ એક્ટિવિસ્ટ અને સિંગલ મધર હોય છે. ભૂતકાળમાં ઝરિના તથા કાલા વચ્ચે પ્રેમ સંબંધો હોય છે અને હાલમાં પણ બંને એકબીજા પ્રત્યે સોફ્ટ કોર્નર ધરાવે છે. કાલાના તમામ સંતાનો પિતાની હિંસા અને ડોનગીરીને સપોર્ટ કરે છે પરંતુ એક પુત્ર લેનિન(મણીકંદન) પિતાની વિરૂદ્ધમાં હોય છે. લેનિનને સ્થાનિક યુવતી પાયલ(અંજલી પાટિલ) સપોર્ટ કરે છે.